
Ansøgningsskema
Ansøgningsskemaet skal udfyldes og indsendes til Miljøstyrelsen via tilskudsportalen TAS, som tilgås via styrelsens hjemmeside.

1. Projekttitel og projektperiode
Angiv projektets titel og projektperiode:
	
· Projektets titel
· Projektperiode




2. Ansøger 
Identifikation af ansøger:
	[bookmark: _Hlk208480503]
· Ansøgers (foreningens/organisationens/fondens) navn og adresse m.v.
· Ansøgers CVR-nummer 
· Er ansøger momsregistreret (ja/nej)
· Oplysning om hvem der tegner foreningen/organisationen/fonden juridisk og dermed har bemyndigelse til at ansøge på vegne af foreningen, organisationen eller fonden (skal svare til oplysning registreret for CVR) 




3. Beløb 
Angiv det samlede beløb, der ansøges om:
	Her angives beløb der ansøges om tilsagn til ved nærværende ansøgning

· Beløb der ansøges om
· Finansieres projektet via andre kilder end tilskuddet? (ja/nej, og hvis ja, hvilke) 




4. Resumé 
Beskriv dit projekt kort:
	Beskrivelse af projektet (både det samlede projekt og den andel der ansøges om tilskud til, hvis der ikke ansøges om tilskud til det samlede projekt)

· Formål 
· Indhold (hvilke aktiviteter/arbejdspakker gennemføres, af hvem, hvornår, hvad skal indkøbes, hvordan følges op)
· Projektdeltagere og roller
· Forventet projektperiode (den samlede projektperiode og den andel du ansøger om tilskud til. Ansøges der om tilskud til den samlede projektperiode angives dette)
· Forventet resultat og effekt (det forventede resultat når arbejdspakker/projektet er afsluttet, og den forventede samlede effekt af projektet)




5. Finansiering
I dette afsnit skrives oplysninger om projektets finansiering.
5a. Andel af projektet der ansøges om tilskud til
	Oplysninger om projektets finansiering (alene oplysninger om den del af projektet, der søges om tilskud til ved nærværende ansøgning): 

· Udgifter[footnoteRef:1] (specificeret, herunder angivelse af om beløb er inkl. eller ekskl. moms) [1:  Der udbetales kun tilskud til udgifter afholdt af tilskudsmodtager (det CVR-nummer der ansøger om tilskud). Er udgifter afholdt af andre, fx fysiske eller juridiske personer i tilskudsmodtagers interesse- eller ejerkreds, ydes der ikke tilskud herfor. ] 

· Egen finansiering[footnoteRef:2] [2:  Ved egen finansiering menes der udgifter afholdt af tilskudsmodtager. ] 

· Anden finansiering (herunder eventuel anden finansiering via statslige midler)
· Finansiering via dette tilskud (beløbet der ansøges om)




5b. Projektets samlede finansiering (udfyldes kun, hvis projektet finansieres af flere kilder end tilskuddet)
	Oplysninger om projektets samlede finansiering (oplysninger om det samlede projekt, hvis tilskuddet ikke dækker det samlede projekt): 

· Samlede udgifter
· Egen finansiering
· Anden finansiering (herunder eventuel anden finansiering via statslige midler)
· Finansiering via dette tilskud (beløbet der ansøges om) 




6. Aktiviteter der gennemføres af samarbejdspartnere, konsulenter m.m.
I dette afsnit skrives oplysninger om aktiviteter i projektet, der ikke udføres af tilskudsmodtager.
	Oplysninger om relevante interessenter og deres roller i projektet

· Oplysning om eventuelle samarbejdspartnere, konsulenter m.m. med oplysning om deres rolle i projektet og hvilke konkrete aktiviteter de gennemfører/bidrager til




7. Vedhæftede bilag
Vedhæft bilag vedr. tegningsberettigede og organisationen, fx gældende vedtægter. Du kan også vedhæfte yderligere oplysninger om projektet. Angiv, hvilke bilag du har vedhæftet din ansøgning:
	Relevante bilag vedr. tilskudsmodtager og projektet

1) Type af bilag (fx vedtægter/forretningsorden, projektbeskrivelse m.m.), titel på bilag, evt. antal sider. 
2) Type af bilag (fx vedtægter/forretningsorden, projektbeskrivelse, m.m.), titel på bilag, evt. antal sider. 
3) 




8. Erklæringer
Ansøger erklærer ved indsendelse af denne ansøgning:
1. At ansøgningen er fuldstændig, og at samtlige relevante oplysninger og bilag er vedlagt. 
1. At ansøger uden ophold oplyser Miljøstyrelsen herom, hvis der sker væsentlige ændringer i de indsendte oplysninger eller det relevante projekt.
1. At ansøger uden ophold oplyser Miljøstyrelsen herom, hvis ansøger har søgt om eller senere opnår dækning for samme udgifter fra anden side.
1. At ansøger har overholdt og overholder relevante love og regler, herunder vedr. udbud, tilbud og statsstøtte.
1. At ansøger ikke anvender tilskudsmidler til erhvervsrettede formål. 
1. At ansøger erklærer på tro og love, at de afgivne oplysninger er korrekte, og at ansøger ikke har fortiet oplysninger af betydning for Miljøstyrelsens behandling af ansøgningen. 


Vilkår for tilskud 

1. Tilskudsgrundlag
Tilskuddet omfatter op til 3.000.000 kr.  (80% drifts- og investeringsstøtte) af et samlet projekt på op til 3.750.000 kr. i perioden 2026-2028 og afholdes over finanslovens § 24.63.10.81, tilskud til projekter hos Nordsøen Oceanarium inden for bæredygtig udnyttelse af havet og de på kontoen optagne bestemmelser, jf. selvsamme. Tilskuddet er desuden omfattet af reglerne i art. 53, stk. 8, jf. art. 53, stk. 4, litra c og d samt art. 53, stk. 5, litra a, b og e i Kommissionens forordning (EU) nr. 651/2014 af 17. juni 2014 om visse kategorier af støttens forenelighed med det indre marked i henhold til traktatens artikel 107 og 108.

2. Udbetaling
Miljøstyrelsen udbetaler tilskuddet på baggrund af skriftlig anmodning med opgørelse af de udgifter der anmodes om tilskudsudbetaling til. Tilskuddet udbetales til ansøgers NemKonto. 
Udbetaling af tilskud kan ske ved to rateudbetalinger og en slutudbetaling på det resterende tilsagn.  
Udbetaling af tilskud vil ske, når der anmodes om udbetaling og der indsendes dokumentation for faktiske afholdte udgifter samt regnskab herfor. 
Det er et vilkår for udbetaling, at de afholdte udgifter er afholdt i forbindelse med konkrete projektleverancer / arbejdspakker og der indsendes dokumentation herfor til Miljøstyrelsen. 
Der udbetales tilskud svarende til 80 % af de afholdte udgifter. 

3. Tilbagebetaling og tilsidesættelse af tilskudsvilkår
Overholder tilskudsmodtager ikke vilkårene for tilskuddet, giver urigtige eller vildledende oplysninger eller fortier oplysninger af betydning for sagsbehandlingen, kan Miljøstyrelsen træffe beslutning om tilbagebetaling eller nedsættelse af tilskud.

4. Regnskabsaflæggelse
Det påhviler ansøger at opretholde et sikkert og troværdigt regnskabssystem. Ansøger skal ved anmodning om slutudbetaling og ved projektets ende fremsende regnskab, medmindre andet er aftalt. Ansøger skal dokumentere, at alle tilskudsberettigede udgifter er afholdt af, faktureret direkte til og betalt af ansøger.

5. Revision
De indsendte regnskaber skal være reviderede. Regnskaberne skal revideres efter god offentlig revisionsskik og underskrives af en statsautoriseret revisor eller registreret revisor. Delregnskaber der indgår i et samlet regnskab vurderes ud fra det samlede regnskabs revisorgodkendelse. 

6. Rapportering af implementering og udførelse af tilskuddets formål
I forbindelse med udbetalingsanmodning skal ansøger afgive en skriftlig fremstilling af projektets fremdrift eller gennemførelse. Såfremt projektet ikke er forløbet efter hensigten, skal der afgives forklaring herfor.

7. Overholdelse af regler for statsstøtte
Tilskudsmidlerne skal udmøntes efter gældende regler for statsstøtte, udbud mv.
Aktiviteterne i projektet er omfattet af reglerne i art. 53, stk. 8, jf. art. 53, stk. 4, litra c og d samt art. 53, stk. 5, litra a, b og e i Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108. Det følger af disse, at tilskuddet bl.a. omfatter:
· Udgifter til investeringer i form af udvikling af nye formidlingsformater og interaktive udstillinger.
· Udgifter til investering i konceptudvikling og forprojekter, der sikrer den langsigtede formidling omkring bæredygtig brug og bevarelse af havet.
· Udgifter til investering i øget synlighed og publikumsinvolvering i igangværende forsknings- og naturbevarelsesprojekter, bl.a. omkring sorthummer og gråhaj.
· Udgifter til drift, såsom styrkelse af skoletjenesten og læringsforløb med fokus på bæredygtig forvaltning af havet.
· Udgifter til drift i form af personaleomkostninger i forbindelse med formidlingsopgaver.

8. Kontrol 
Miljøstyrelsen foretager administrativ kontrol i forbindelse med udbetaling af tilskud og kan til brug herfor indhente oplysninger fra andre offentlige myndigheder i nødvendigt omfang.
Miljøstyrelsen kan foretage fysisk kontrol af projektet. Miljøstyrelsens kontrolmedarbejdere har mod forevisning af legitimation adgang til at kontrollere støttemodtagers projekt på det sted, hvor projektet findes. Vær opmærksom på, at du har oplysningspligt samt pligt til at yde den fornødne vejledning og hjælp under et kontrolbesøg, samt fremvise dokumentation (fx fakturaer og betalingsdokumentation) for at kontrollen kan gennemføres. 

9. Lovgrundlag
Lovgrundlaget for ordningen og vilkår er, hvor ikke andet fremgår, Finanslovens § 24.63.10 og relevante tekstanmærkninger, samt art. 53, stk. 8, jf. art. 53, stk. 4, litra c og d samt art. 53, stk. 5, litra a, b og e i Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108. For yderligere omkring vilkår vedr. støtteordninger henvises til Vejledning om effektiv tilskudsforvaltning.

Hvis du har spørgsmål til lovgrundlaget er du velkommen til at kontakte Miljøstyrelsen på tilskud@fvst.dk.

